Til stede var bestyrelsen – afbud fra Henrik Velschow, samt 14 personer.

Formanden Klaus Diness bød velkommen.

1. John Grønsund valgtes som dirigent og konstaterede Generalforsamlingen er varslet i henhold til vedtægterne.
2. Formanden KD gav sin beretning, som var omdelt i skriftlig form med indkaldelsen.

Der var ingen kommentarer og beretningen blev godkendt.

1. Kass. Jes Brohus gennemgik regnskabet.

Indtægterne var lidt højere end budgetteret som følge af ejerskifter, som udløser ejerskiftebidrag.

På udgiftssiden er der en større budgetoverskridelse vedr. fællesarealet. Overskridelsen skyldes en oprydning efter stormen i 2011, som var glemt på budget for 2012 (9.375 kr), samt u budgetteret sanering af græsareal på Heibersgvej (3.750) og oprydning og genbeplantning af areal et vest for legepladsen efter stormskader (15.937,50).

Herudover var driftsomkostninger over budget som følge af øgede print- og omdelingsudgifter i forbindelse med Fjernvarme-sagen.

Et samlet underskud på 5t, som reducerer Egenkapitalen til 96t.

Regnskabet blev godkendt.

1. Bestyrelsen havde ingen forslag
2. Medlemmers forslag.

Der var indkommet et forslag fra nogle beboere på Kingosvej, foranlediget af byggeriet på Kingosvej 11.

Om- og tilbygningen følger reglerne og har Kommunens godkendelse – skønt der fra naboer er kritiske vurderinger af, at byggeriet skulle være uden skygge- og indsigtsgener for de omkringliggende parceller, hvilket kommunen hævder. Tilbygningen, som gør huset 8,5 m højt, er blevet muligt som følge af at bebyggelsesprocenten er øget fra 25% til 30%.

Forslagsstillerne erkender, at byggeriet er kendt lovligt, men ønsker at foreningens øvrige medlemmer informeres om mulighederne ved fremtidige tilbygningsprojekter i kvarteret.

Forslaget går på, at få ændret byplanvedtægten, således at tilbygning i ”højden” begrænses.

Der udspandt sig en debat om mulighederne, ligesom det drøftedes om Grundejerforeningens vedtægter ville kunne ændres.

JD fra bestyrelsen påpegede de mulige værdieffekter af dels begrænsning i tilbygningsmuligheder, dels ”nabo-effekten”.

Fra salen var der endvidere kommentarer omkring det uhensigtsmæssige i en generel begrænsning.

JD og KD redegjorde for, at bestyrelsen i spørgsmålet er neutral, men vil støtte forslagsstillernes informationsarbejde i forbindelse med trykning og omdeling af informationer i sagen.

Forslaget kom ikke til afstemning, men forslagsstillerne arbejder videre med sagen.

1. JB redegjorde for budget for 2013, med forslag om uændret kontingent. Budget godkendtes.
2. Valg:

Formand KD og kass. JB var på valg og modtog genvalg.

Som suppleant genvalgtes Nana Wigø, mens Rikke Sørensen trak sig som følge af fraflytning. Der kunne ikke findes en anden suppleant.

1. Revisor Peter Poulsen genvalgt.
2. Uddelere: Bestyrelsen unge mennesker genvalgt.
3. Eventuelt.

* Et medlem havde hørt at der var planer om udskiftning af gadelygter og spurgte til sagen. Der var dog ingen der kunne bidrage med facts.
* Et medlem spurgte til fortovets generelle dårlige forfatning og hvem der har ansvaret. Formanden påpegede at fortovet hører under Kommunen, og medlemmet blev anbefalet at rette henvendelse til Kommunen via dennes hjemmeside.
* Et medlem bragte hensigtserklæringen om ingen parkering på Grundtvigsvej på banen. Både biler og trailere er i stigende omfang set parkeret gennem længere tid. Formanden KD svarede, at der fra bestyrelsens side er rettet henvendelse og henvendelsen er modtaget i god ånd.
* Vi vil dog her benytte lejligheden til at oplyse specielt nye medlemmer om af hensyn til udsyn mm skal parkering på Grundtvigsvej undgås og i stedet foregå på de respektive stikveje.
* Bestyrelsen gjorde opmærksom på foreningens hjemmeside [www.digterkvarteret.dk](http://www.digterkvarteret.dk) og opfordrede til brug af denne.
* Til slut lovede bestyrelsen ikke at glemme øl/vand til næste års GF.

Dirigent lukkede Generalforsamlingen

Med venlig hilsen

Jes Brohus

Kaalundsvej 14

3400 Hillerød

tlf 4086 3414